
      REPUBLIKA HRVATSKA
BRODSKO-POSAVSKA ŽUPANIJA
          OPĆINA GUNDINCI
               Općinsko vijeće


KLASA: 024-01/26-02/4
URBROJ: 2178-5-02-26-2
Gundinci, 21. srpnja  2026.g.		      	      
	      	      
Z A P I S N I K 
o radu 9.  sjednice Općinskog vijeća općine Gundinci
održane dana 21. srpnja 2026. godine 

Sjednica Općinskog vijeća Općine Gundinci održana je u vijećnici općine Gundinci, S. Radića 4, dana 21. srpnja 2026. godine u 20,30 sati. Započeto s radom u 20,40 sati. 

Prisutni vijećnici: Marija Kadić, Marijan Pušeljić, Marko Vesinger, Ivana Filipović, Tena Mihić, Ismail Kurtiši, Mato Užarević.  

Odsutni vijećnici: Josip Mihić– opravdao izostanak,  Ivica Karavidović- opravdao izostanak.

Ostali nazočni: Ilija Markotić, općinski načelnik općine Gundinci, Ružica Kriko, zapisničar

Marija Kadić - predsjednica Općinskog vijeća - otvaram 9. sjednicu Općinskog vijeća, pozdravljam sve prisutne i utvrđujem da je na sjednici prisutno 7 vijećnika od ukupno 9, dovoljan broj za pravovaljano odlučivanje. 

Za sjednicu predlažem slijedeći
D N E V N I    R E D
1. Aktualni sat
2. Usvajanje zapisnika o radu 8. sjednice Općinskog vijeća Općine Gundinci
3. Prijedlog Odluke o mjerilima za naplatu usluga Dječjeg vrtića „Vila Zvončica“ od roditelja/skrbnika – korisnika usluga za pedagošku godinu 2026./2027. 
4. Prijedlog Odluke o davanju prethodne suglasnosti na Statutarnu Odluku o I. izmjenama i dopunama Statuta Dječjeg vrtića „Vila Zvončica“ 
5. Prijedlog Odluke o davanju prethodne suglasnosti na Pravilnik o izmjenama i dopuni Pravilnika o unutarnjem ustrojstvu i načinu rada Dječjeg vrtića „Vila Zvončica“
6. Prijedlog Plana upravljanja nekretninama i pokretninama u vlasništvu Općine Gundinci za 2027.g.
7. Prijedlog Pravilnika o provedbi postupaka jednostavne nabave
8. Povećanje cijene prikupljanja i odvoza komunalnog otapda na području Općine Gundinci – obavijest MULL TRANS d.o.o.
9. Raspolaganje i upravljanje stambenim prostorom u vlasništvu Općine Gundinci 
10. Pitanja i prijedlozi

Dnevni red je usvojen jednoglasno sa 7 glasova “ZA”.

Ad.1 Aktualni sat

Ilija Markotić – općinski načelnik – zahvaljujem svima na dolasku i u kratkim crtama upoznati ću vas o aktivnostima u općini u proteklom periodu: 
· Općini je u vlaništvo pripala obiteljska kuća I. Kovačević jer su se nasljednici odrekli nasljedstva i po zakonu kuća pripada općini. Agažirao sam odvjetnika da vidimo koji su nam koraci dalje jer je na kući upisano nekoliko tereta za neplaćeni dug. 
· Općini se obratila K. Čičak, ona je trenutno smještena u Zagrebačkoj ulici na kućnom broju 2, no prema njenim riječima odatle će se morati iseliti i tražila je da je smjestimo u tu kuću pokojne I. Kovačević koja je sada naše vlasništvo. Možemo joj dopustiti da se tu useli no to neće biti trajno rješenje. Pitanje je i u kakvom je stanju ta kuća jer se u njoj ne živi sigurno dvije godine. 
· Javili smo se na natječaj Ministarstva regionalnog razvoja i fondova EU za rekonstruciju Zagrebačke i tu smo dobili 55.000,00 eura, također smo se javili i na javini poziv Ministarstva graditeljstva i tu smo dobili 45.000,00 eura za rekonstrukciju Zagrebačke. 
· Građevinska dozvola za Sajmišnu ulicu je na javnoj raspravi tu planiramo asfalt od Jandrijevića do Županijske ceste.
· Zagrebačka ulica – projekt je pri kraju, ide tehnički pregled. Imali smo pitanja za kolne ulaze no u projektu je samo cesta ne kolni ulazi.
· Od procjeniteljskog povjerenstva BPŽ dobili smo suglanost na procjenu čestica koje smo parcelirali za prodaju za izgradnju obiteljskih kuća za mlade obitelji.  Tako nešto bilo je u Općini Sikirevci.
· Poljoprivredno zemljište u vl. Općine – imali smo dosta upita za prodaju. Općina ima oko šest čestica u svom vlasništvu. 
· Zgrada KUD-a – rekonstrukcija za dječji vrtić – dobili smo rješenje o izvedenom stanju i tu gdje bi se trebala proširiti zgrada KUD-a za vrtić ucrtan je put i stoga ne može ići rekonstrukcija. Rješenje je izmjena i dopuna Prostornog plana.

Mato Užarević - vezano za upit koji je dostavio, zahvaljujem na odgovoru. Ono što sam pitao odgovor nema veze s tim. 

Ilija Markotić – općinski načelnik – odgovor općine je bio da je izmjera koju tražite skupa i samo ste vi to tražili nitko drugi. Vidjet ćemo i što got budemo mogli napraviti, napraviti ćemo.

Mato Užarević – govorim za čitavo selo da se trebaju uskladiti satelitske mjere sa stvarnim stanjem, Babina Greda je to uskladila.

Ilija Markotić – općinski načelnik – provjeriti ćemo s Babinom Gredom

Ad 2. Usvajanje zapisnika o radu 8. sjednice Općinskog vijeća Općine Gundinci

Marija Kadić – predsjednica Općinskog vijeća – dajem na usvajanje zapisnik o radu 8. sjednice Općinskog vijeća Općine Gundinci. 

Zapisnik o radu 8. sjednice Općinskog vijeća Općine Gundinci usvojen je jednoglasno sa 7 glasova „ZA“. 

Ad.3. - Prijedlog Odluke o mjerilima za naplatu usluga Dječjeg vrtića „Vila Zvončica“ od roditelja/skrbnika – korisnika usluga za pedagošku godinu 2026./2027

Marija Kadić – predsjednica Općinskog vijeća -  ovom Odlukom utvrđuju se mjerila za naplatu usluga Dječjeg vrtića od roditelja odnosno skrbnika korisnika usluga. Ekonomska cijena programa izračunava se na osnovi ukupnih godišnjih rashoda i procijenjenog broja korisnika usluga. 

Ilija Markotić – općinski načelnik – ekonomska cijena vrtića sada iznosi oko 540,00 eura, 200 eura plaćaju roditelji, 150 eura općina i sufinancira država. 

Nakon rasprave Općinsko vijeće  sa 6 glasova “ZA” i 1 “SUZDRŽANIM” glasom donijelo je

O D L U K U
o mjerilima za naplatu usluga Dječjeg vrtića „Vila Zvončica“ od roditelja/skrbnika – korisnika usluga za pedagošku godinu 2026./2027.


Ova Odluka stupa na snagu osam dana od objave u „Službenom glasniku Općine Gundinci“.

KLASA: 601-01/26-01/5 
URBROJ: 2178-5-02-26-1

Ad.4. Prijedlog Odluke o davanju prethodne suglasnosti na Statutarnu Odluku o I. izmjenama i dopunama Statuta Dječjeg vrtića „Vila Zvončica“ 

Marija Kadić – predsjednica Općinskog vijeća - Ova Statutarna odluka o I. izmjenama i dopunama Statuta Dječjeg vrtića „Vila Zvončica“ donosi se radi usklađivanja s novim zakonskim propisima, prvenstveno Zakonom o predškolskom odgoju i obrazovanju, te rješavanja tehničkih pitanja rada vrtića. Ključne promjene su promjena adrese sjedišta vrtića, novi kriteriji prednosti pri upisu djece, stroži uvjeti za stručnu spremu zaposlenika. 

Nakon rasprave Općinsko vijeće jednoglasno sa 7 glasova “ZA” donijelo je  


O D L U K U
[bookmark: _Hlk200108896]o davanju prethodne suglasnosti na 
Statutarnu Odluku o I. izmjenama i dopunama Statuta Dječjeg vrtića „Vila Zvončica“

Ova Odluka stupa na snagu osmog dana od dana objave u “Službenom glasniku Općine Gundinci“.
KLASA: 601-01/25-01/4
URBROJ: 2178-5-02-26-2



Ad 5. Prijedlog Odluke o davanju prethodne suglasnosti na Pravilnik o izmjenama i dopuni Pravilnika o unutarnjem ustrojstvu i načinu rada Dječjeg vrtića „Vila Zvončica“

Marija Kadić – predsjednica Općinskog vijeća – ova odluka o davanju prethodne suglasnosti na Pravilnik o izmjenama i dopunama Pravilnika o unutarnjem ustrojstvu i načinu rada DV Vila Zvončica donosi se radi usklađivanja sa zakonom a vezano za stupanje na snagu novog državnog Pravilnika o odgovarajućoj  vrsti i razini obrazovanja, otvaranje novog radnog mjesta za djecu sa teškoćama, te usklađivanja adrese vrtića. Davanjem ove suglasnosti omogućujemo zakonito poslovanje vrtića, kvalitetnije zapošljavanje stručnog kadra te, ono najvažnije, bolju skrb i uvjete za najmlađe sumještane koji pohađaju vrtić.

Ilija Markotić – općinski načelnik– Dječji vrtić će uskoro raspisati natječaj za zapošljavanje dviju odgojiteljica koje će provoditi program predškole (tzv. malu školu) i program igraonice, a što se izravno odnosi na našu općinu. S obzirom na to da je raskinut ugovor s dosadašnjim pružateljem usluge  „Zvrk“, odgojiteljice će biti u stalnom radnom odnosu izravno u Dječjem vrtiću „Vila Zvončica“, a svoj radni odnos obavljat će u našem područnom objektu u Gundincima.

Nakon rasprave Općinsko vijeće jednoglasno sa 7 glasova “ZA” donijelo je  

O D L U K U
o davanju prethodne suglasnosti na 
Pravilnik o izmjenama i dopuni Pravilnika o unutarnjem ustrojstvu i načinu rada Dječjeg vrtića „Vila Zvončica“


Ova Odluka stupa na snagu osmog dana od dana objave u “Službenom glasniku Općine Gundinci.

KLASA: 601-01/26-01/2
URBROJ: 2178-5-02-26-3

Ad. 6. Prijedlog Plana upravljanja nekretninama i pokretninama u vlasništvu Općine Gundinci za 2027.g.

Ilija Markotić – općinski načelnik – želim vas ukratko upoznati s Godišnjim planom upravljanja nekretninama i pokretninama u vlasništvu Općine Gundinci za 2027. godinu, koji kao općinski načelnik donosim u sklopu svojih statutarnih ovlasti upravljanja općinskom imovinom. Donošenje ovog plana moja je zakonska obveza prema Zakonu o upravljanju nekretninama i pokretninama. Plan donosim na razdoblje od godinu dana, a cilj mi je da vas, kao predstavničko tijelo, transparentno upoznam s time kako ćemo kratkoročno upravljati općinskim kapitalom. Kroz ovaj Plan za 2027. godinu fokusirat ćemo se na:
· Aktivaciju imovine: Nastavak davanja u zakup slobodnih poslovnih prostora i poljoprivrednog zemljišta kako bismo ostvarili ekonomsku korist.
· Ažuriranje baze podataka: Provest ćemo internu procjenu vrijednosti preostalih nekretnina i nastaviti uredno vođenje registra imovine.
· Podršku projektima: Imovina će biti u punoj funkciji najavljenih razvojnih projekata, poput izgradnje vatrogasnog doma, doma za starije te uređenja cesta i staza.

. 
Ad. 7. Prijedlog Pravilnika o provedbi postupaka jednostavne nabave

Marija Kadić – predsjednica Općinskog vijeća - ovaj se Pravilnik donosi radi usklađivanja s novim izmjenama zakona. Zakon propisuje obavezno korištenje novog sustava EOJN za sve postupke jednostavne nabave iznad 15.000,00 eura. Pravilnikom su jasno definirani pragovi nabave za robu i usluge te radove.  

Nakon rasprave Općinsko vijeće jednoglasno sa 7 glasova “ZA” donijelo je  

PRAVILNIK
O PROVEDBI POSTUPAKA JEDNOSTAVNE NABAVE 

Stupanjem na snagu ovog Pravilnika prestaju važiti odredbe Pravilnika o provođenju postupaka jednostavne nabave, KLASA: 406-04/22-01/11, URBROJ: 2178-5-02-02-22-1 od 16.12.2022. godine („Službeni vjesnik Službeni vjesnik Brodsko-posavske županije“,  br. 39/22).

KLASA: 406-01/26-01/6
URBROJ: 2178-5-02-26-1

Ad.8. Povećanje cijene prikupljanja i odvoza komunalnog otapda na području Općine Gundinci – obavijest MULL TRANS d.o.o.

Marija Kadić – predsjednica Općinskog vijeća – trgovačko društvo  MULL TRANS d.o.o. koji na našem području obavlja sakupljanje komunalnog otpada uputio nam obavijest o namjeri povećanja cijene odvoza komunalnog otpada i to fiksni dio koji je do sada bio 5,31 euro povećao bi se na 14,60 eura, a varijabilni sa 0,78 eura po odvozu sada bi bio 4,68 eura bez PDV-a. Povećanje cijene pravdaju poskupljenjem troškova odlaganja otpada na odlagalištima i novim naknadama.

Ilija Markotić – općinski načelnik – predstavnik tvrtke MULL-TRANS d.o.o. izrazio je spremnost na raskid ugovora o koncesiji uz plaćanje ugovornih kazni (penala) ako se njihov zahtjev za poskupljenjem ne uvaži. S obzirom na to da predloženi iznos predstavlja povećanje tri puta u odnosu na sadašnju cijenu to ne možemo prihvatiti. Do idućeg vijeća ćemo pričekati da budu svi vijećnici. Dostaviti ćemo dopis i obavijestiti ćemo predstavnike MULL-TRANS d.o.o.  da dođu na sjednicu i na idućoj sjednici ćemo donijeti odluku.

Ad. 9.  Raspolaganje i upravljanje stambenim prostorom u vlasništvu Općine Gundinci 

Ilija Markotić – općinski načelnik– ova točka dnevnog reda stavljena je na vijeće na zahtjev vijećnika Josipa Mihić. Budući da je on spriječen i nije nazočan na sjednici predlažem da ovu točku ostavimo za iduću sjednicu vijeća. 

Ad. 10. Pitanja i prijedlozi

Mato Užarević – vraćam se na odgovor koji sam dobio, pravnik ili konzultant koji radi nije dobro kako radi. Ostale općine povukle su više novca. Ako RH sudjeluje u izgradnji 1000 stanova u našu općinu je moglo doći 6. Tu smo izgubili priliku za mlade. Mogli smo se javiti. 

Ilija Markotić – općinski načelnik – od 26 općina u našoj Županiji samo tri općine su prošle na tom projektu. Po projektu država pravi a općina vodi računa o tome. Naša općina je povukla dosta sredstava. Ne možete tvrditi sve općine kad su samo tri prošle na tom projektu. 

Mato Užarević – vezano za oboljele od tumora, da li se tu nešta radilo.

Ilija Markotić – općinski načelnik – možeo sa Zavodom za javno zdravstvo organizirati sastank.

Ismail Kurtiši – radi se o društvu Crvenog križa na prošlom davanju u travnju sakupili smo 69 doza krvi. Načelnik je imao prigovor na alkohol. Sami darivatelji su se organizirali i financirali akciju darivanja.  Načelnik je zvao ravnateljicu Crvenog križa i požalio se. Ja sa ravnateljicom nemam ništa ja sam dragovoljac i ja mogu dići ruke od svega. Samo načelnik Ilija ima prigovor, niti jedan načelnik do sada nije imao prigovore ni primjedbe. Može li općina financirati jelo, a ostalo će darivatelji. 

Ilija Markotić – općinski načelnik -  ja sam vas slušao vaše laži i obmane. Uvijek je općina financirala jelo, samo dva puta nije. Htio sam reći da se samo malo reducira kupnja pića u Bosi, a vi kažete općina neće financirati. Ja kao čovjek ne mogu to napraviti da dobrovoljnim darivateljima ne financiram hranu i piće. Ne mogu vjerovati da ti ljudima kažeš načelnik neće platiti. Općina je platila i uvijek će plaćati. 

Ivana Filipović – ispred mrtvačnice bi trebalo pločice riješiti. Baš je ružno za vidjeti. 

Ilija Markotić – općinski načelnik -  vidjeti će da se to riješi. Još jednom ispričavam se g. Kurtišiju kao mlađi njemu kao starijem. Uvijek će općina plaćati hranu i piće darivateljima krvi. 

Mato Užarević – ove snimke sa kamere sa sjednica da li se to čuva i da li je netko odgovoran za to. 

Ilija Markotić – općinski načelnik – sve se to čuva u općini na računalu. 


Rad sjednice predsjednica Općinskog vijeća zaključila je 22,00 sata. 

OPĆINA GUNDINCI
OPĆINSKO VIJEĆE

ZAPISNIK VODILA:					                    PREDSJEDNICA
     Ružica Kriko		                                               		OPĆINSKOG VIJEĆA:
								                     Marija Kadić

